Help my asb voordat ek iets verskrikliks aanvang | Health24
Help my asb voordat ek iets verskrikliks aanvang
Ek sukkel nou al vir baie jare met oorgewig. Ek het elke pil en elke dieet op die mark probeer. Van 'n normale geblanseerde dieet tot hoê proteine tot lae vet, van geen koolhidrate tot koolsop, van ophou eet tot net groente, noem dit maar - ek het dit probeer. Ek het al gedraf (en ligamente geskeur), gaan stap, fiets gery ens. SONDER SUKSES.
Ek is werklik nou moedeloos en weet nie hoe om aan te gaan nie.
Help my asb met ENIGE iets wat sal help. ENIGE IETS, maar verkieslik daardie wonder pille waarvan ek nog net gedroom het.
Ek is DESPERAAT
Beste Moeg Gesukkel
Ek wil eerstens aanbeveel dat jy 'n endokrinoloog spreek sodat hy/sy kan vasstel of jy aan een of ander hormoonwanbalans ly - bv tiroied, vroulike hormone, insulienweerstandigheid, ens. Dan beveel ek aan dat jy daardie geneesheer of jou huisarts vra vir Xenical, 'n middel wat verhoed dat die vet in voedsel geabsorbeer word. Hierdie medikasie werk baie goed veral vir persone met hardnekkige oorgewig, maar dit moet deur 'n geneesheer voorgeskryf word en aangesien dit duur is, moet die dr motiveer dat jy dit deur 'n mediese skema kan bekom.